钦定古今图书集成/明伦汇编/宫闱典/第074卷 > 《贺千秋笺》袁桷
## 钦定古今图书集成/明伦汇编/宫闱典/第074卷 > 《贺千秋笺》袁桷

心依宸极，前星耀于明堂。卯为春门，大电环于甲观。
盛德集福，至和储祥。〈中贺〉体仁，法元，师古合道。温恭
事帝，密辅相以生成；问学积躬，益缉熙而光大。畴咨
黄发之彦，庸佐青闱之规。茂对诞辰，宜膺纯嘏。某等
肃瞻储禁，忝职词林。鹤驾陈仪，喜承颜于两殿。鸿图
衍庆，愿介寿于千秋。